Správa zo zahraničnej služobnej cesty 
Účastník	
Meno, priezvisko, titul:	Mgr. Barbora Tancerová
Oddelenie pre cudzie jazyky	
Služobná cesta		
Miesto konania:	Berlín	
Organizátor:	Unions4Vet – Bundesministerium für Bildung und Forschung (Spolkové ministerstvo pre vzdelávanie a výskum), DGB - Deutesche Gewerkschaftsbund (Nemecký odborový zväz), bfw – Unternehmen für Bildung (Firmy pre vzdelávanie)	
Termín:	8. 11. – 10. 11. 2015	
Účel:	Účasť na úvodnom zasadnutí projektu Unions4Vet	
Rámcový program
Nedeľa, 8. 11. 2015 – prílet vo večerných hodinách do Berlína, ubytovanie, pracovná večera slovenskej delegácie
Pondelok, 9. 11. 2015 – otváracie zasadnutie programu Unions4Vet v sídle DGB
Program:
9:00 – 9:15 	
Key Note Speech 
Elke Hannack, viceprezidentka Nemeckého zväzu odborových organizácií 	

9:15 – 9:30  	
Spolupráca pri odbornom vzdelávaní a príprave ako spôsob zabezpečenia kvalitného vzdelávania v Európe – zástupca Spolkového ministerstva vzdelávania výskumu 	

9:30 – 9:45 	
Projekt Unions4VET - predstavenie
Hans Ulrich Nordhaus, projektový riaditeľ, Nemecký odborový zväz, oddelenie pre vzdelávaciu politiku 	

9.45 – 10:00 	
Quality Framework for Education (Rámec kvality pre vzdelávanie) – z perspektívy odborov - Jeff Bridgford, Kings College, London 	

10:00 – 10:15 	
Aktivity sociálnych partnerov v odbornom vzdelávaní a príprave – impulzy z Luxemburska - Carlo Frising, CSL-Chamber of Labour (Komora práce), Luxembursko 	

10.15 – 10.45 	
prestávka	

10.45 – 12.30 	
Odborné vzdelávanie a príprava v partnerských krajinách – príspevky z Nemecka, Portugalska, Talianska, Slovenska a Lotyšška 	

12.30 – 13.30 	
obed	

13.30 – 15.30 	
Diskusie v pracovných skupinách „ Čo znamená kvalitné vzdelávanie?” 	

15.30 – 16.00 	
Prezentácia záverov pracovných skupín a plenárna diskusia	

16.00 – 17.00 	
Výhľady do budúcnosti a záver	

Utorok, 10. 11. 2015 – návšteva vzdelávacieho zariadenia pre odbornú prípravu spoločnosti bfw - Unternehmen für Bildung (Firmy pre vzdelávanie)odlet v popoludnajších hodinách do Bratislavy

Stručný priebeh
Otváracie zasadnutie projektu Unions4Vet sa konalo v  centrále Nemeckého odborového zväzu a zúčastnili sa na ňom delegáti z 5 zapojených krajín – Nemecka, Talianska, Portugalska, Lotyšska a Slovenska. Slovenskú delegáciu tvorili MUDr. Alexander Kurtanský, predseda Rady predsedov odborových organizácií pri Univerzite Komenského v Bratislave, Mgr. Erika Bršelová z Odborového zväzu potravinárov, Ing. Ondrej Holienčík, riaditeľ Strednej odbornej školy strojníckej v Kysuckom Novom Meste a Mgr. Barbora Tancerová v zastúpení Mgr. Dariny De Jaegher zo Štátneho pedagogického ústavu. 
Zúčastnené delegácie z piatich krajín si počas dopoludňajšej panelovej diskusie vymenili skúsenosti so súčasným stavom odbornej prípravy a odborného vzdelávania a v popoludňajšom workshope vypracovali návrhy na zlepšenie súčasného stavu a možnosti spolupráce. Spoločným problémom je otázka, ako nastaviť odborné vzdelávanie a prípravu tak, aby mladí ľudia získali kvalitné všeobecné vzdelanie a zároveň takú praktickú prípravu, ktorá im umožní uplatniť sa hneď po skončení vzdelávania na trhu práce. 
	
Očakávaný prínos
Nezamestnanosť mladých ľudí je jedným zo závažných problémov, ktoré v súčasnosti rieši Európska únia. Cieľom dvojročného projektu (2015 – 2017) Unions4Vet je vytvoriť sieť odborníkov a rozvíjať spoločnú perspektívu pre kvalitné vzdelávanie v celej Európe. Špecifickým cieľom je vymieňať si skúsenosti zo zapojenia partnerov v sociálnom dialógu (odbory, zamestnávatelia, decíza sféra) do odbornej prípravy. Odborné školstvo v Slovenskej republike v súčasnosti prechádza významnými zmenami, zavádza sa model duálneho vzdelávania a inovujú sa vzdelávacie programy všeobecnej i odbornej časti vzdelávania. Skúsenosti z iných krajín, v ktorých  niektoré koncepty zmeny fungujú už dlhodobo (duálne vzdelávanie v Nemecku) môžu pomôcť pri hľadaní riešení pre možné problémy u nás, a zároveň skúsenosti odborníkov zo Slovenskej republiky budú v rámci projektu prínosom pre krajiny, kde sa zmeny v systéme odbornej prípravy len chystajú. Projekt prinesie vzájomnú výmena skúseností, príklady dobrej praxe a následné možnosti implementovania nových konceptov v odbornej príprave a vzdelávaní.	
Záver

Zapojenie Slovenskej republiky do projektu Unions4Vet vnímame ako príležitosť obohatiť sa o skúsenosti zo zapojenia rôznych partnerov v sociálnom dialógu do systému prípravy mladých ľudí na povolanie. Je príležitosťou získať skúsenosti z fungovania odbornej prípravy a vzdelávania v iných krajinách EÚ a zároveň predstaviť naše skúsenosti partnerom.  	
	
Súhlasím so zverejnením správy. 	
Správu vypracoval: Mgr. Barbora Tancerová	
Dátum: 19. 11. 2015	
Správu schválil: Mgr. Petra Fridrichová, PhD.